# Consolidated B-24 Liberator

### Iz Wikipedije, proste enciklopedije

Consolidated B-24 Liberator (podatki za B-24J)
Opis
Tip | težki bombnik
Posadka | 7-10
Prvi polet | december 1939
Uveden v službo | marec 1941
Proizvajalec | Consolidated
Mere
Dolžina | 20,6 m
Dolžina transportnega prostora | Neznano
Razpon kril | 33,5 m
Višina | 5,5 m
Višina transportnega prostora | Neznano
Površina kril | Neznano
Teže
Prazno | 16.590 kg
Opremljeno |
MTOW | 25.000 kg (29.500 kg MTOW)
Pogon
Motor | Štirje radialni zračnohlajeni Pratt & Whitney R-1830 s po 1.200 KM
Zmogljivost
Največja hitrost | 470 km/h
Bojni dolet | 3.400 km
Najdaljši dolet | 6.000 km
Operativna višina | 8.500 m
Vzletna steza | Neznano
Hitrost vzpona |
Obremenitev kril |
Tovor
Mitraljezi/topovi | 10 strojnic 12,7 mm Browning M2
Bojni tovor | od 1.200 do 3.600 kg (odvisno od oddaljenosti cilja)

Consolidated B-24J-55-CO Liberator (serijska 42-99949), 93. bojne skupine (BG), 328. bojne eskadrilje (BS). Uničen 21. septembra 1944 nad Belgijo.

Consolidated B-24 Liberator (angleško osvoboditelj) (znan kot »ptič iz San Diega«) je bil štirimotorni težki bombnik Vojnega letalstva ZDA, ki so ga uporabljala skoraj vsa zavezniška vojna letalstva v 2. svetovni vojni, tako na tihomorskem (PTO) kot na evropskem bojišču. B-24 je tudi ameriško bojno letalo, ki so ga izdelali v največjem številu - 18.482. Kot težki bombnik je opravljal naloge tudi kot mornariški patruljni bombnik (označba Vojne mornarice ZDA PB4Y Privateer) in kot težko transporno letalo, označeno z oznakama C-87 ali C-109.

## [uredi] Zasnova in razvoj letala

Podobno kot enako uspešen North American P-51 Mustang so tudi Libertatorja izdelali v naglici. Januarja 1939 je Zračni korpus Kopenske vojske ZDA (USAAC) povabil znamenito podjetje, ki je desetletji pred vojno izdelovalo velika vodna letala - Consolidated Aircraft iz kalifornijskega San Diega, naj predloži konstrukcijsko zasnovo za bombnik velikega dosega, velike hitrosti in večjo operativno višino, kot jo je imela tedanja glavna opora Zračnega korpusa Boeing B-17 Flying Fortress.

Pogodbo za prototip so podpisali marca in zahtevali, da mora biti gotov do konca leta. Konstrukcija je bila enostavna, vendar za tisti čas napredna. Največja možna vzletna masa 32.000 kg je bila ena največjih v tem času. Liberator je bilo prvo ameriško letalo, ki je namesto običajnega dvokolesnega podvozja uporabljalo trikolesno z nosnim kolesom. Imelo je dolgi, vitki krili z visokim krilnim razmerjem za največjo gorivno zmogljivost. Imelo je tudi dvojčna navpična smerna stabilizatorja, ki so jima hudomušno rekli »skedenjska vrata«.

V primerjavi z letečo trdnjavo B-17 je bil B-24 krajši in je imel za 25% manjšo površino kril, vendar za 1,8 m večji razpon kril. Imel je tudi veliko večjo nosilnost. B-17 je imel 9-valjne Curtiss-Wrightove zvezdaste motorje R-1820 Cyclone, B-24 pa 14-valjne Pratt & Whitneyjeve zračno hlajene dvovrstične zvezdaste motorje R-1830 Twin Wasp s 746 k W moči.

Consolidated je končal prototip, do tistega časa znan kot XB-24, in ga imel pripravljenega za prvi preskusni polet dva dni pred koncem 1939. V letu 1940 je poletelo še sedem razvojnih letal YB-24 in Consolidated je začel priprave na proizvodnjo. V začetku so poletela letala prvega naročila: 36 za Zračni korpus, 120 za Francosko vojno letalstvo in 164 za Kraljevo vojno letalstvo (RAF). Večina letal iz prvih dobav je odšlo k britanskim oboroženim silam, vključno tista, ki jih je izvirno naročila Armée de l'Air, ko je Francija leta 1940 doživela zlom.

Zaporedje označb

- Vojaško: XB-21 - XB-22 - B-23 - B-24 - B-25 - B-26 - XB-27
- Consolidated: 29 - 30 - 31 - 32 - 33 - 34 - 35

## [uredi] Glej tudi

- seznam bombnikov druge svetovne vojne

## [uredi] Zunanje povezave

Wikimedijina zbirka ponuja še več predstavnostnega gradiva o temi:
Consolidated B-24 Liberator

- CONSOLIDATED B 24 liberator

  Ta članek, ki se nanaša na vojaške zrakoplove, je škrbina. Slovenski Wikipediji lahko pomagate tako, da ga dopolnite z vsebino.

Vzpostavljeno iz »http://sl.wikipedia.org../../../c/o/n/Consolidated_B-24_Liberator_9395.html«

Kategoriji: Škrbine o vojaških zrakoplovih | Ameriški bombniki druge svetovne vojne

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Česky
- Deutsch
- English
- Suomi
- Français
- Magyar
- Italiano
- 日本語
- Nederlands
- Polski
- Português
- Svenska